ไวเซิร์ด

ไวเซิร์ด (Vizard) หรือกองทัพหน้ากาก เป็นตัวละครในเทพมรณะ พวกเขาคือเหล่ายมทูตที่นำเอาพลังฮอลโลว์มาเสริมให้กับตนเองทำให้มีพลังที่ก้าวล้ำเหนือกว่ายมทูตทั่ว ๆ ไป โดยเหล่าไวเซิร์ดมีความสามารถในการดึงเอาหน้ากากฮอลโลว์มาสวมยามที่ต้องการใช้พลังฮอลโลวได้ และยังคงมีดาบฟันวิญญาณแบบยมทูตอยู่เช่นเดิม อดีตเหล่าไวเซิร์ดเป็นอดีตยมทูตขั้นหัวหน้าหน่วยและรองหัวหน้าหน่วยรุ่นหลาย 100 ปีก่อน ที่หลบหนีจากโซลโซไซตี้มาโลกมนุษย์ เนื่องจากเป็นตัวอย่างทดลองกลายสภาพเป็นฮอลโลว์ ในแผนการของ ไอเซ็น โซสึเกะ และต้องถูกกำจัด แต่พวกเขาได้ถูกช่วยเหลือไว้โดย อุราฮาร่า คิสึเกะ และ สึคะบิชิ เท็ตไซ และหลบหนีมาที่โลกมนุษย์จนถึงปัจจุบัน ได้รับกายหยาบมายับยั้งการเป็นฮฮลโลว์สำเร็ว กลุ่ม ไวเซิร์ด ประกอบไปด้วยสมาชิกทั้งหมด 8 คน ก่อนที่ภายหลัง คุโรซากิ อิจิโกะ จะเข้าร่วมกลุ่มเพื่อฝึกฝน การควบคุมพลังฮอลโลว์ หลังจบศึกอารันคาร์ กลุ่มกว่าครึ่งกลับไปที่โซลโซไซตี้เป็นหัวหน้าหน่วยเดิมของตนแทนตำแหน่งที่ว่างไป
 หนุ่มผมหน้าม้าปริศนา ที่ปรากฏตัวขึ้นมาในโรงเรียนของอิจิโกะ เพื่อจะชักชวนยะกุ๊บให้เข้าร่วมกับกลุ่มไวเซิร์ด โดย ฮิราโกะ ชินจิ นั้นเรียกได้ว่าเป็นหัวหน้าของเหล่าไวเซิร์ดเลยก็ว่าได้ หน้ากากฮอลโลว์ของฮิราโกะนั้นจะมีลักษณะคล้าย ๆ กับหน้าของชาวอียิปต์โบราณ ชินจิเคยเป็นหัวหน้าหน่วย 5 มาก่อน และได้ปลดปล่อยดาบขั้นชิไคแล้ว คือ จงสลับ "ซาคานาเดะ" ซึ่งความสามารถของมันคือตัดความรับรู้ซ้ายขวาด้านหน้าและด้านหลัง ซึ่งไอเซ็นได้ประมาทจึงโดนฟันที่แขนซ้ายเพียงเล็กน้อย บังไคยังไม่ปรากฏ
 ปัจจุบันกลับมารับตำแหน่งอีกครั้งในตำแหน่ง หัวหน้าหน่วยที่ 5
 เป็นหนึ่งในไวเซิร์ดที่ปรากฏตัวครั้งแรกในฉบับมังงะบทที่ 189 และในอนิเมะตอนที่ 112 ลักษณะภายนอกคือเป็นเด็กผู้หญิงผมสีบลอนด์ ผูกผมสองข้าง สวมชุดสีแดงที่มีอักษรอยู่ที่อกเสื้อด้านซ้าย ใส่รองเท้าแตะเป็นประจำ มีนิสัยชอบทำตัวห้าว ๆ และดุดัน แต่ก็ซ่อนความเศร้าและเหงาเอาไว้ในใจอยู่บ้าง ในครั้งแรกที่ปรากฏตัวเธอมาเร่งให้ฮิราโกะรีบพาอิจิโกะไปหากลุ่มโดยเร็วจนมาเจอกับโอริฮิเมะและแช้ดที่ตามมา จนเกือบจะทำอะไรรุนแรงไป แต่ก็โดนฮิราโกะพาตัวออกมาเสียก่อน ซึ่งเมื่ออิจิโกะมาหาเหล่าไวเซิร์ด เธอก็ได้ใช้พลังของฮอลโลว์เข้าต่อสู้กับอิจิโกะเพื่อเป็นการทดสอบ จนสามารถไล่ต้อนอิจิโกะได้แต่ก็โดนอิจิโกะในสภาพของฮอลโลว์โต้กลับมา และหลังจากที่อิจิโกะสามารถเอาชนะฮอลโลว์ในตัวได้แล้ว เธอก็ได้เป็นคู่ซ้อมให้อิจิโกะในการฝึกควบคุมพลังฮอลโลว์ และ เป็นอดีตรองหัวหน้าหน่วย 12 หน้ากากของเธอจะมีเขาอยู่ตรงกลางหน้าผาก คล้ายยูนิคอร์น และเธอก็ได้ปลดปล่อยดาบแล้วชื่อว่า "คุบิกิริ โอโรจิ (โอโรจิปลิดเศียร) " คำปลดปล่อยคือ "จงสับ" ภายหลังอยู่ต่อบนโลกมนุษย์เนื่องจากไม่ชอบยมทูต
 เป็นหนึ่งในไวเซิร์ด มีลักษณะรูปร่างใหญ่ที่สุดและสวมชุดทักซิโด้สีชมพู เขามีพลังที่สามารถกางอาณาเขตป้องกัน และสามารถซ่อมแซมสิ่งของได้ ซึ่งเป็นพลังที่คล้ายคลึงกับที่โอริฮิเมะมี เขาเป็นคนที่กางอาณาเขตป้องกันระหว่างที่อิจิโกะกำลังต่อสู้กับด้านฮอลโลว์ในโลกภายใน และช่วยซ่อมสึบากิของโอริฮิเมะให้กลับมาเป็นเหมือนเดิม เป็นอดีตรองหัวหน้าหน่วยวิถีมาร หน้ากากของเขาจะคล้ายยักษ์ ด้านหลังหน้ากากเป็นลักษณะคล้ายหมวกขนนกของอินเดียนแดง ภายหลังอยู่ต่อบนโลกมนุษย์เพิ่อปกป้องบาเรียบางอย่าง
 หนึ่งในไวเซิร์ด เป็นผู้หญิงสวมแว่นผมสีดำ และสวมชุดนักเรียนแบบญี่ปุ่น เธอเป็นหนึ่งในไวเซิร์ดที่เข้าต่อต้านอิจิโกะที่กลายสภาพเป็นฮอลโลว์ในระหว่างที่กำลังต่อสู้กับด้านฮอลโลว์ในโลกภายใน ชอบอ่านหนังสือโป๊เป็นที่สุด ฝีมือการต่อสู้ของเธอเก่งขั้นสูงทีเดียว และเป็นอดีตรองหัวหน้าหน่วยที่ 8 หน้ากากของริสะคล้ายหน้ากากอัศวิน แต่เป็นรูปข้าวหลามตัด และมีลายไขว้กันเป็นรูปกางเขนอันใหญ่พาดผ่านกลางหน้ากากพอดี ดาบของเธอมีชื่อว่า "ฮากุโระ ทอนโบะ (แมลงปอเหล็กหลอม) " คำปลดปล่อยคือ "จงบดทำลาย"
 ปัจจุบันกลับมารับตำแหน่งอีกครั้งในตำแหน่ง หัวหน้าหน่วยที่ 8 แทน เคียวราคุ ชุนซุย ที่ย้ายไปรับตำแหน่งหัวหน้าหน่วยที่ 1
 หนึ่งในไวเซิร์ด เป็นชายที่มีทรงผมแบบแอฟโฟร์ สวมแว่นดำและชุดพละ เป็นหนึ่งในไวเซิร์ดที่ต่อต้านอิจิโกะในสภาพของฮอลโลว์ เป็นอดีตหัวหน้าหน่วยที่ 7 หน้ากากของเขาจะดูคล้ายใบหน้าคนบนเสาโทเท็มของอินเดียนแดง ดาบของเขามีชื่อว่า "เท็นงูมารุ" คำปลดปล่อยคือ "จงทุบให้แหลก" มีท่าคือ "ฮิฟุคิโนะ โคซึจิ" (ค้อนเพลิงเปลวอัคคี) ภายหลังอยู่ต่อบนโลกมนุษย์เพื่อติดตามนิตสาร Shōnen Jump
 ไวเซิร์ดอีกคน ใส่ชุดทักสิโด้สีดำ ไว้ผมหยิกสีทอง และเป็นอดีตหัวหน้าหน่วยที่ 3 หน้ากากของเขารูปร่างคล้ายศีรษะกับจะงอยปากของนก เป็นเพื่อนกับเลิฟ ดาบของเขามีชื่อว่า "คินชาระ (ดอกสาละ) " คำปลดปล่อยคือ "จงบรรเลง"
 ปัจจุบันกลับมารับตำแหน่งอีกครั้งในตำแหน่ง หัวหน้าหน่วยที่ 3
 หนึ่งในไวเซิร์ดหัวสีเทา ใส่เสื้อกล้ามกับกางเกงขายาว อดีตเคยเป็นยมทูตหัวหน้าหน่วยที่ 9 เคยช่วยชีวิตชูเฮย์จากฮอลโลว์มาแล้วครั้งนึง เป็นคนหงุดหงิดขี้โมโหง่าย และมักจะยิ้มแบบเหี้ยม ๆ เสมอ ที่หน้าท้องของเคนเซย์มีรอยสักเลข 69 ซึ่งเหมือนกับรอยสักที่แก้มซ้ายชูเฮย์ มีดาบฟันวิญญาณชื่อว่า "ทาชิคาเสะ (วายุตัดปฐพี) " มีคำปลดปล่อยคือ"จงพัดกระหน่ำ"ความสามารถคือดาบจะสลายไป กลายเป็นลมที่มีความคมสูง เข้าฟาดฟันศัตรู บังไคชื่อ "เทดเค็น คาชิคาเซะ" (หมัดเหล็กวายุผ่าปฐพี) ความสามารถคือ ปล่อยพลังที่ออกมาจากหมัด (คล้ายกับแช้ด)
 ปัจจุบันกลับมารับตำแหน่ง หัวหน้าหน่วยที่ 9 อีกครั้ง ดาบฟันวิญญาณมีความสามารถ ส่วนของดาบที่สลายไป จะกลายเป็นลมที่มีความคมสูง เข้าฟาดฟันศัตรู และ มีความสามารถในการระเบิดเมื่อฟาดฟันด้วยตัวดาบ ปลดปล่อยสวัสดิกะ กำปั้นเหล็กวายุตัดปฐพี (Tekken Tachikaze เทคเค็น ทาชิคาเซะ) ตัวดาบกลายเป็นสนับมือที่มีคมมีด ทั้ง 2 มือ มีความสามารถในการเพิ่มพลังทำลายล้างที่หมัด มีพลังโจมตีและแรงระเบิดสูงมาก
 หนึ่งในไวเซิร์ดที่สามารถแปลงเป็นฮอลโลว์ได้นานที่สุด ซึ่งนานถึง 15 ชั่วโมง ฝีมือการต่อสู้ยังไม่แน่ชัด มีดาบฟันวิญญาณที่มีฝักดาบเป็นรูปหัวใจ แต่ในภาคอดีตตอนที่แปลงร่าเป็นฮอลโลว์นั้นจะต่อสู้ด้วยรูปแบบการเตะ อดีตเคยเป็นรองหัวหน้าหน่วย 9 มีนิสัยเอาแต่ใจตัวเองและชอบแกล้งเคนเซย์
 ปัจจุบันติดตาม มุกุรุม่า เค็นเซย์ กลับมารับตำแหน่งอีกครั้งในตำแหน่ง รองหัวหน้าหน่วยที่ 9